Document ID: /fineweb-2-swissfilter-quality_10-filterrobots/filtered/01798.jsonl.gz/785

Ds Leitigsteam und Kuchiteam sind scho hüt am fritig uf da Platz ko und het agfanga ufbaua. 🏕️⚒️
Am Samstig hemer dr Lagerplatz witer ufbaut mit allna nötiga Bauta.
Am dritta Vortrupp Tag simer no flissig am ufbaua und dia letsta Vorberitiga am macha, so dass miar mora mit da Kinder ins Sola starta könnt. 😄🤩
Hüt hets Lager gstartet und Kinder sind alli akoh. Denn hemer alli Zelt und nötiga Lagerbauta ufgstellt und sind zemma ins Lagermotto Level-Up igstiga.
Am zweita Tag simer in der Wasserwelt ufgwacht und sind an See ganga. Am obig hemer no durch an Wasserparkour müassa go zum ds Level schaffa.
Hüt hemer ganz viel über Körperbewusstsi glernt und der Zemmahalt als Jubla no meh gstärkt
💚💙
An dem Tag simer uf d Überlebensnacht. Dia grossa Kinder sind fast eimol um da ganzi Hallwilersee glofa und dia klinera sind uf Lenzburg. Miar hend alli unter freiem Himmel gschlofa.🚶🥾😄
Hüt simmer zruckkoh vur Überlebensnacht und hend en freia Nomittag kah und am Obig hemer no biz Sport gmacht🚶🏐